|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 273-18-О/3-2

Дана: 14.11.2018.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 273-18-О -** **Набавка медицинске опреме бр. IV за потребе КЦВ**

**ПИТАЊA ПОТЕНЦИЈАЛНИХ ПОНУЂАЧА:**

“Poštovani,

u skladu sa članom 63, Zakona o javnim nabavkama, obraćamo vam se sa zahtevom za dodatno pojašnjenje i izmenu konkursne dokumentacije, za predmetnu javnu nabavku.

Kao zainteresovani ponuđači u predmetnoj nabavci i ekskluzivni zastupnici renomiranog svetskog proizvođača medicinske opreme koju nabavljate  molimo vas da prihvatite našu sugestiju po pitanju izmene tehničke specifikacije koju zahtevate.

**Partija 4 – Nabavka aparata za anesteziju za angio salu Urgentnog centra:**

**Stavka 6.** Integrisana sukcija (aspirator) na aparatu

Da li biste prihvatili aparat za anesteziju na koji se aspirator može priljučiti, s obzirom da je zahtev za aspiratorom na samom anestezijskom aparatu u najmanju ruku neobičan?

**U okviru dela "Sistem za disanje i isporuka gasa", u okviru stavke 8.** ste tražili sledeće: mogućnost mehaničke ventilacije pacijenta ambijentalnim vazduhom i u slučaju nestanka svih medicisnih gasova (centralni dovod i boce) – električno pogonjen ventilator:

Da li prihvatate aparat koji nema mogućnost mehaničke ventilacije ambijentalnim vazduhom i u slučaju nestanka svih medicinskih gasova? Obzirom da su ovo ekstremno retke situacije u praksi, smatramo da bi postavljanjem ovih uslova diskriminisali ponuđače koji nemaju datu opciju.

**U okviru dela "Modovi ventilacije"** tražili ste sledeće:

**Stavka 7.** Disajni volume od 5 do minimalno 1400 ml

Da li prihvatate aparat sa disajnim volumenom od 10-1500 ml, obzirom da se radi o malom odstupanju od traženog?

**Stavka 8:** disajna frekvencija, od 3 do minimalno 100/min

Da li prihvatate aparat gde je disajna frekvencija od 4-80 /min?

**Stavka 9:** PEEP minimalno 20 cm H2O

Da li prihvatate podešavanje PEEP  u opsegu od 4-20 cm H2O i sa funckijom isključenja što suštinski odgovara kliničkim potrebama?

**Stavka 10:** I:E minimalno u rasponu od 5:1 do 1:5

Da li prihvatate I:E u rasponu 3:1 do 1:9.9?

**Stavka 11:** podesiv okidač protoka (trigger) 0,3- 15 l/min

Da li prihvatate aparat čiji je podesiv okidač protoka od 1-10 l/min, što je neznatno odstupanje?

**Stavka 12:** inspiratoni protok aparata 150 L/min

Da li prihvatate aparat čiji je inspiratorni protok 120 l/min?

**U okviru dela "Monitoring", u okviru stavke 6. ste** tražili sledeće da aparat ima digitalni prikaz pritiska medicinskih gasova (O2, AIR I N2O) u centralnom dovodu I bocama na poleđini aparata.

Naše pitanje je da li prihvatate da aparat umesto digitalnog prikaza pritiska medicinskih gasova, poseduje mehanički merač koji je mnogo sigurniji i bezbedniji način prikaza protoka a podjednako tačan i precizan?

**U delu koji se tiče karakteristika monitora za praćenje vitalnih parametara:**

**Stavkom 4. je** traženo:

"Monitor ima rotacioino dugme za navigaciju po ekranu, izbor i potvrdu funkcija.
Pored toga poseduje zasebnu dugmad pored ekrana za sledeće funkcije:
- pauziranje zvuka alarma
- NIBP merenje
- prikaz trendova (prihvatljivo i sa komandom na ekranu osetljivom na dodir)
- zamrzavanje krivih na ekranu
- štampanje na integrisanom štampaču
- ulazak u glavni meni"

S obzirom da ste naveli da je za prikaz trendova prihvatljiva I komanda preko ekrana osetljivog na dodir, da li prihvatate I da se komanda za štampanje na integrisanom štampaču zadaje preko ekrana osetljivog na dodir s obzirom da ovo odstupanje nema uticaja na samu funkciju aparata.

**Stavkom 5. Je traženo**:

Integrisan trokanalni termalni štampač
- štampanje trendova (tabelarni i grafički oblik)
- štampanje proračuna titracije
- štampanje NIBP merenja
- štampanje krivih
- štampanje pregleda aritmija

Da li biste prihvatili aparat koji ima 6-kanalni termalni štampač što je bolje od traženog, ali bez mogućnosti štampanja proračuna titracije?

**Stavkom 7. je traženo:**

Skladištenje 150 sati trendova (rezolucija 60 sekundi), 1200 NIBP merenja i 60 alarmnih događaja

Da li prihvatate monitor sa skladištenjem 144 sati trendova što je neznatno odstupanje, imajući u vidu da bismo vam, sa druge strane, ponudili monitor koji ima duplo više alarmnih događaja, odnosno 120 alarmnih događaja što je daleko bolje od traženog?

**Stavkom 9. je traženo:**

Centralno postavljene signalne lampe za alarm

Molimo vas da prihvatite da alarmi budu prikazani na vrhu ekrana s obzirom da je ovakva signalizacija podjednako uočljiva za operatera te I nema nikakav uticaj na kliničku upotrebu aparata.

**U okviru stavke 10. je između ostalog traženo:**

BIS – bispektralni indeks (BIS EEG kriva, BIS trend, vrednosti BIS, SQI, SR, SEF, TP)

Molimo Vas da prihvatite kompatibilan sistem merenja dubine anestezije (u prilogu vam dostavljamo modul koji je kompatibilan BIS-u).

Molimo Vas da razmotrite naše pitanje, uvažite naše sugestije i prihvatite aparate koji imaju neznatna odstupanja u odnosu na traženu specifikaciju jer smatramo da aparat za anesteziju I pacijent monitor koji bismo ponudili zadovoljava sve ostale zahteve naručioca I da su aparati koje imamo u ponudi u nekim karakteristikama bolji od tražene specifikacije.

U skladu sa članom 10 ZJN, prihvatanjem ovih stavki biste omogućili veću konkurentnost u postupku javne nabavke.

**Molimo Vas da uzmete u obzir naše pitanje, iako je postavljeno posle roka navedenog u konkursnoj dokumentaciji. Napominjemo da se rokovi, u skladu sa Zakonom o javnim nabavkama i sa Zakonom o upravnom postupku, računaju u danima, a ne satima (član 80. stav 1. Zakona o upravnom postupku) . Ovaj zahtev je poslat 5 dana pre otvaranja ponuda, u skladu sa ZJN.**

**Molim Vas, da u skladu sa članom 20. ZJN, potvrdite prijem mail-a.”**

**ОДГОВОРИ НАРУЧИОЦА:**

Наручилац је пажљиво размотрио све наводе потенцијалног понуђача али истиче да су из потпуно објективних разлога и потреба захтеване минималне техничке карактеристике предметног добра које се набавља те остаје при захтеваним спецификацијама из конкурсне документације предметног поступка јавне набавке за партију бр.4 - *Набавка апарата за анестезију за ангио-салу УЦ.*

 С поштовањем,

 *Комисија за јавну набавку 273-18-О*